24. ΑΝΑΓΚ. ΝΟΜΟΣ υπ’ αριθ. 1021 της 27/28 Φεβρ. 1946 (ΦΕΚ Α΄ 75) Περί συμπληρώσεως της Ανωτάτης Σχολής των Χημικών Μηχανικών του Ε.Μ. Πολυτεχνείου. Άρθρ.1.-1.Η εις το Ε.Μ.Πολυτεχνείον λειτουργούσα Ανωτάτη Σχολή Χημικών Μηχανικών υποδιαιρείται εις το Τμήμα Χημικών Μηχανικών, χορηγούν δίπλωμα χημικού μηχανικού, κατόπιν πενταετούς φοιτήσεως, το τμήμα μεταλλειολόγων μηχανικών χορηγούν δίπλωμα μεταλλειολόγου μηχανικού κατόπιν πενταετούς φοιτήσεως, και εις το τμήμα μεταλλουργών μηχανικών χορηγούν δίπλωμα μεταλλουργού μηχανικού, κατόπιν πενταετούς φοιτήσεως. Η πενταετής φοίτησις εις το Τμήμα Χημικών Μηχανικών θα ισχύση δια τους εγγραφέντας κατά το ακαδημαϊκόν έτος 1945-46 εις την πρώτη τάξιν του τμήματος αυτού. Βλ. ήδη άρθρ. 9 Νόμ. 2028/1952 (κατωτ. αριθ. 29). 2.(Κατηργήθη δια του άρθρ. 9 Νόμ. 2028/1952). 3.(Μεταβατική διάταξις). Άρθρ.2.-1.(Ιδρύονται καθηγητικαί έδραι. Βλ. ήδη Β.Δ. 3/3 Απρ. 1954, κατωτ. σελ. 307). 2)Ιδρύονται τα ακόλουθα εργαστήρια: α)Μεταλλουργίας υπαγόμενον εις την κατά τα ανωτέρω ιδρυομένην τακτικήν έδραν της Μεταλλουργίας. β)Μεταλλογνωσίας και Μεταλλευτικής υπαγόμενον εις την κατά το άρθρ. 3 (παρ. 3) του παρόντος έδραν Μεταλλογνωσίας και Μεταλλευτικής. 3)Ιδρύονται τρείς θέσεις επιμελητών και τρείς θέσεις βοηθών, κατανεμόμεναι, κατόπιν αποφάσεως της Συγκλήτου εις τας έδρας της Ανωτάτης Σχολής Χημικών Μηχανικών. Άρθρ.3.-(Ορίζονται τα διδασκόμενα εις τα ως άνω τμήματα μαθήματα. Βλ. ήδη Β.Δ. 10 Σεπτ./14 Οκτ. 1954, κατωτ. σελ. 311). Άρθρ.4.-(Προσωρινής ισχύος). 31.Γ.α.24 Οργανισμός Εθνικού Μετσοβίου Πολυτεχνείου 40 Άρθρ.5.-1.Ιδρύονται επτά θέσεις επιμελητών, οκτώ θέσεις βοηθών και πέντε θέσεις παρασκευαστών, κατανεμόμεναι εις τας έδρας του Ε.Μ.Π., δια Δ/των, εκδιδομένων μετά πρότασιν της Συγκλήτου. 2.Ιδρύονται δύο θέσεις γραμματέων, μία λογιστού, (μία εισπράκτορος) δύο γραφέων, δύο θέσεις βοηθού βιβλιοφύλακος, δύο δακτυλογράφων, τρείς τεχνιτών του Μηχανουργικού Εργοστασίου, δύο τεχνιτών του Εργαστηρίου Αντοχής των υλικών, και ενός τεχνίτου του ηλεκτρολογικού Εργαστηρίου, μία Αρχιεπιστάτου, τρείς επιστατών, πέντε κλητήρων και τρεις καθαριστριών επί βαθμώ κλητήρος β΄ τάξεως. Η εντός ( ) θέσις κατηργήθη δια του άρθρ. 3 Ν.Δ. 3333/1955. 3.Δια τον διορισμόν και την προαγωγήν του εισπράκτορος εφαρμόζονται αι διατάξεις περί γραφέων. 4.Ο κεκτημένος πτυχίον της Ανωτάτης Σχολής Οικονομικών και Εμπορικών Επιστημών, διορίζεται ως λογιστής επί βαθμώ γραμματέως β΄ τάξεως. 5.Δια τον διορισμόν του τεχνίτου του Ηλεκτρολογικού Εργαστηρίου εφαρμόζονται αι διατάξεις αι ισχύουσαι δια τους τεχνίτας Μηχανουργικού Εργοστασίου. 6.Οι υπηρέται του Ε.Μ.Πολυτεχνείου μετονομάζονται εις κλητήρας. Αι θέσεις κλητήρων α΄ και β΄ τάξεως είναι κοιναί. 7.Αι διατάξεις του άρθρ. 3 του Α.Ν. 529/1937 δεν εφαρμόζοντια δια το διδακτικόν, διοικητικόν και υπηρετικόν προσωπικόν του Ε.Μ.Π. Άρθρ.6.-1.Επαναφέρονται εν ισχύϊ αι δια του άρθρ. 12 του Α.Ν. 1477/1938 κατηργηθείσαι διατάξεις των παρ. 3 και 4 του άρθρ. 33 του από 2 Οκτ. 1931 Δ/τος «περί κωδικοποιήσεως των περί οργανισμού του Ε.Μ.Π. νομοθετικών διατάξεων» και θεωρούνται ως μηδέποτε καταργηθείσαι. 2.Η ισχύς του παρόντος Νόμου άρχεται από της δημοσιεύσεως αυτούς εις την Εφημερίδα της Κυβερνήσεως.

[Source: greek_legal_code_raptarchis | Tokens: 2905]